cyanic-selkie/wikianc huggingface dataset:
Մարտեն դե Ռոն
Վերադարձ Ատալանտա
2017 թվականի օգոստոսի 10-ին դե Ռոնը վերադարձավ Ատալանտա   ։ Առաջին հանդիպումը վերադարձից հետո անցկացրեց օգոստոսի 20-ին՝ փոխարինելով Բրիան Կրիստանտեին Ռոմայի դեմ խաղում ։ 2018 թվականի հունվարի 6-ին դե Ռոնը գոլ խփեց Ռոմայի դեմ խաղում, ապա հեռացվեց խաղադաշտից հանդիպման 45-րդ րոպեին ։ 2018 թվականի մարտի 11-ին հոլանդացին խփեց Բոլոնյայի դեմ հանդիպման միակ գոլը՝ 1-0 հաշվով հաղթանակ պարգևելով Ատալանտային ։ Ապրիլի 7-ին նա գոլ խփեց ՍՊԱԼ-ի դեմ խաղում, իսկ հանդիպումն ավարտվեց 1-1 հաշվով ։ 2017-18 մրցաշրջանում Դե Ռոնը անցկացրեց 46 հանդիպում բոլոր մրցաշարերում՝ դառնալով 3 գոլի և 3 գոլային փոխանցման հեղինակ ։
2018 թվականի հոկտեմբերի 21-ին Դե Ռոնը գոլի հեղինակ դարձավ Կիևոյի դեմ խաղում ։ 2019 թվականի փետրվարի 27-ին հոլանդացին գոլ խփեց Իտալիայի գավաթի կիսաեզրափակչի Ֆիորենտինայի դեմ խաղում, իսկ հանդիպումն ավարտվեց 3-3 հաշվով ։ Մայիսի 15-ին նա մեկնարկային կազմում խաղադաշտ դուրս եկավ Իտալիայի գավաթի եզրափակչի Լացիոյի դեմ խաղում, սակայն Ատալանտան պարտվեց 2-0 հաշվով ։ 2018-19 մրցաշրջանում Դե Ռոնը անցկացրեց 44 հանդիպում՝ դառնալով 3 գոլի ու 1 գոլային փոխանցման հեղինակ , և օգնելով իր թիմին զբաղեցնել 3-րդ հորիզոնականը առաջնությունում ու վաստակել տեղը Չեմպիոնների Լիգայում  ։
Միջազգային կարիերա
Դե Ռոնը ներկայացրել է Նիդերլանդները մինչև 19 տարեկանների երիտասարդական հավաքականում։ Նիդերլանդների ազգային հավաքականում իր դեբյուտը նշեց 2016 թվականի նոյեմբերի 13-ին՝ փոխարինելով Բարտ Ռամսելարին Լյուքսեմբուրգի դեմ խաղում ։ Առաջին հանդիպումը հավաքականի մեկնարկային կազմում անցկացրեց 2018 թվականի հունիսի 4-ին՝ Իտալիայի դեմ ընկերական խաղում ։ Նոյեմբերի 19-ին Դե Ռոնը գոլային փոխանցում տվեց Քուինսի Պրոմեսին Գերմանիայի դեմ խաղում, իսկ հանդիպումն ավարտվեց 2-2 հաշվով ։
2019 թվականի մայիսի 28-ին Հատեբուրը ընդգրկվեց Նիդերլանդների՝ ՈՒԵՖԱ Ազգերի Լիգայի եզրափակիչ փուլի համար վերջնական կազմում   ։ Նիդերլանդները զբաղեցրեց երկրորդ հորիզոնականը մրցաշարում ՝ եզրափակչում 1-0 հաշվով պարտվելով Պորտուգալիային  ։
Ակումբային վիճակագրություն
2020 թվականի հունվարի 13-ի դրությամբ
Ակումբային
Ատալանտա
Միջազգային
Նիդերլանդներ
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Հոլանդացի ֆուտբոլիստներ Կատեգորիա:Նիդերլանդների հավաքականի ֆուտբոլիստներ Կատեգորիա:Սպարտա Ռոտերդամի ֆուտբոլիստներ Կատեգորիա:Հերենվենի ֆուտբոլիստներ Կատեգորիա:Ատալանտայի ֆուտբոլիստներ Կատեգորիա:Միդլսբրոյի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Ռոկաբիանկա
Բնակչությունը կազմում է 3130 մարդ։ Բնակչության խտությունը՝ 78 մարդ/կմ²։ Զբաղեցնում է 40 կմ² տարածք։ Փոստային ինդեքս՝ 43010։ Հեռախոսային կոդը՝ 0521։
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Պեչորա մունիցիպալ շրջան
Պեչորա մունիցիպալ շրջան (Муниципальный район «Печора»), մունիցիպալ շրջան Ռուսաստանի Դաշնության Կոմի Հանրապետությունում։
Ստեղծվել է 1949 թվականին։ Վարչական կենտրոնը՝ Պեչորա ։
Աշխարհագրություն
Շրջանի տարածքի մակերեսը կազմում է 28900 կմ²։
Պրիլուզսկի շրջան
Պրիլուզսկի շրջան (Прилузский район, Луздор район), մունիցիպալ շրջան Ռուսաստանի Դաշնության Կոմի Հանրապետությունում։
Ստեղծվել է 1929 թվականին։ Վարչական կենտրոնը՝ Օբյաչևո ։
Աշխարհագրություն
Շրջանի տարածքի մակերեսը կազմում է 13168 կմ²։
Բնակչություն
2012 թվականի մարդահամարի արդյունքներով շրջանում բնակվում էր 20002 մարդ։ Բնակչության խտությունը կազմում էր 1,52 մարդ/կմ²։
Ռիչարդ Ջեֆերսոն
Ռիչարդ Ալեն Ջեֆերսոն (Richard Allen Jefferson; ), ամերիկացի պրոֆեսիոնալ բասկետբոլիստ, որը հանդես է գալիս Բասկետբոլի ազգային ասոցիացիայի «Դենվեր Նագեթս» ակումբում։
Կենսագրություն
Խաղում է թեթև հարձակվողի դիրքում։ Սովորել է Արիզոնյան համալսարանում։ 2001 թվականի ԲԱԱ դրաֆթի ժամանակ ընտրվել է «Հյուստոն Ռոքեթս» ակումբի կողմից, 13-րդ համարի ներքո, որից անմիջապես հետո տեղափոխվել է «Բրուքլին Նեթս», իսկ հետագայում հանդես է եկել «Միլոուքի Բաքս» ակումբի կազմում։
2012 թվականի մարտի 15-ին «Սփըրս»-ը Ջեֆերսոնին փոխարինեց «Գոլդեն Սթեյթ Ուորիորս» Սթիվեն Ջեքսոնի և 2012 թվականի ԲԱԱ դրաֆթին ընտրելու հնարավորություն տվեցին ։
Ֆուքեր
Ֆուքեր (Fouqueure), համայնք Ֆրանսիայի Նոր Ակվիտանիա մարզի Շարանտ գավառում :
Աշխարհագրություն
Գտնվում է Փարիզ քաղաքից 380 կմ հարավ-արևմուտք, Պուատիե քաղաքից` 80 կմ հարավ, Անգուլեմ քաղաքից` 28 կմ հյուսիս:
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 257 աշխատունակ (15-64 տարեկան) բնակիչ, որոնցից ակտիվ էին 163-ը, իսկ ոչ ակտիվները` 94: Ակտիվության ցուցանիշը կազմում է 63,4 %: 163 աշխատունակ մարդկանցից աշխատել է 144 անձ (83 տղամարդ և 61 կին): Գործազուրկ են եղել 19 անձ (6 տղամարդ և 13 կին): 94 անաշխատունակներից 19-ը եղել են աշակերտներ կամ ուսանողներ, 36-ը` թոշակառուներ, իսկ 39-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ալբերտ Գրյունվեդել
Ալբերտ Գրյունվեդել (Albert Grünwedel, ), գերմանացի տիբեթոլոգ, հնէաբան և Կենտրոնական Ասիան հետազոտող, հնդկական (հատկապես բուդդայական) արվեստի ոլորտի մասնագետ։
Կենսագրություն
Ալբերտ Գրյունվեդելը ծնվել է 1856 թվականին Մյունխենում՝ նկարիչ Կարլ Գրյունվեդելի ընտանիքում։ Սովորել է Մյունխենի Մաքսիմիլիանի գիմնազիայում։ Մյունխենի համալսարանում սովորելու ընթացքում (1876-1882) ուսումնասիրել է արվեստի պատմություն, հնէաբանություն, դասական լեզուներ և ասիական մի շարք լեզուներ, այդ թվում՝ սանսկրիտ, պալի, ավեստերեն և տիբեթերեն։ 1883 թվականին համալսարանում ստացել է դոկտորական աստիճան։ 1881 թվականին Բեռլինի ազգաբանության թանգարանում աշխատել է որպես ընթերակա, իսկ 1883 թվականին նշանակվել է ազգաբանական հավաքածուի գծով տնօրենի տեղակալ։ 1904 թվականին նշանակվել է նույն թանգարանի ասիական ցանցի գլխավոր ։ Գրյունվեդելը ստացել է ճանաչում իր՝ բուդդայական արվեստին, Կենտրոնական Ասիայի հնագիտությանը և տարբեր լեզուներին վերաբերող բազմաթիվ հոդվածներով։ Մասնավորապես ճանաչվել են նրա երկու գործերը՝ «Բուդդայական արվեստը Հնդկաստանում» (Buddhistische Kunst in Indien, 1893) և «Բուդդիզմի դիցաբանությունը Տիբեթում և Մոնղոլիայում» (Mythologie des Buddhismus in Tibet und der Mongolei, 1900), որոնք վերաբերում էին Գանթհարայի հունա-բուդդայական արվեստի հունական ակունքներին և վերջինիս զարգացմանը Կենտրոնական Ասիայում։
1899 թվականին Գրյունվեդելին առջարկվել է միանալ ռուսական հնագիտական արշավախմբին, որը ղեկավարում էին Վասիլի Ռադլովը և Կարլ Զալեմանը, որի նպատակը Սինծիան և Չինաստանի հյուսիսային նահանգներն էին։ 1900 թվականին դարձել է Բավարիայի գիտությունների ակադեմիայի, իսկ 1901 թվականին՝ Սանկտ Պետերբուրգի ռուսական կայսերական հնէաբանական ընկերության թղթակից անդամ Սանկտ Պետերբուրգում ։ 1902-1903 թվականներին Գրյունվեդելը գլխավորել է առաջին գերմանական գիտարշավը Թուրվան և Սինծիան։ Նրա բացառիկ հայտնագործություններից է Հաոչանի մոտ զանգվածային ավերակների հայտնաբերումը։ Իր «Bericht über archäologische Arbeiten in Idikutschahri und Umgebung im Winter 1902-1903» գրքում (1905) նկարագրել է գիտարշավի ժամանակ տեղի ունեցած իրադարձությունները։ Գրյունվեդելը 1905-1903 թվականին ինքն է գլխավորել է դեպի Տուրֆան երրորդ գերմանական գիտարշավը, որոնց արդյունքները հրատարակվել են «Altbuddhistische Kultstätten in Chinesisch-Turkistan»-ում (1912)։ Գրյունվեդելի գիտարշավները ֆինանսավորում էին Կրուպպ դինաստիայի ներկայցուցչները։ Նա միացել է Հենրիխ Լյուդերսուին, որը վիմագրության գտածոների վերլուծության մեջ հիմնական ներդրումն է ունեցել, այն բանից հետո, երբ 1909 թվականին Հումբոլդտի համալսարանում վերցվել է որպես արևելյան լեզուների պրոֆեսոր։
1921 թվականին Գրյունվեդելը անցել է թոշակի և 1923 թվականին տեղափոխվել է Բավարիա, որտեղ իր վերջին տարիներն անցկացրել է Բադ Տյոլցում՝ գրելով մի շարք գիտական աշխատություններ։ Մահացել է Լենգրիսում 1935 թվականին։
Գրականություն
Կատեգորիա:Հուլիսի 31 ծնունդներ Կատեգորիա:1856 ծնունդներ Կատեգորիա:Մյունխեն քաղաքում ծնվածներ Կատեգորիա:Հոկտեմբերի 28 մահեր Կատեգորիա:1935 մահեր Կատեգորիա:Գիտնականներ այբբենական կարգով Կատեգորիա:Գերմանացի հնագետներ Կատեգորիա:Գերմանացի լեզվաբաններ Կատեգորիա:Սանկտ Պետերբուրգի գիտությունների ակադեմիայի թղթակից անդամներ Կատեգորիա:ԽՍՀՄ ԳԱ թղթակից անդամներ Կատեգորիա:Գերմանացի արվեստագետներ Կատեգորիա:Գերմանացի ճանապարհորդներ Կատեգորիա:Բավարիայի գիտությունների ակադեմիայի անդամներ Կատեգորիա:Ռուսաստանի ԳԱ թղթակից անդամներ Կատեգորիա:Ռուսաստանի գիտությունների ակադեմիայի անդամներ Կատեգորիա:Գերմանացի արևելագետներ
Սիկտիվդինսկի շրջան
Ստեղծվել է 1929 թվականին։ Վարչական կենտրոնը՝ Վիլգորտ ։
Աշխարհագրություն
Շրջանի տարածքի մակերեսը կազմում է 7405 կմ²։
Բնակչություն
2010 թվականի մարդահամարի արդյունքներով շրջանում բնակվում էր 24746 մարդ։ Բնակչության խտությունը կազմում էր 3,34 մարդ/կմ²։
Արտաքին հղումներ
Կատեգորիա:Կոմի Հանրապետություն Կատեգորիա:Ռուսաստանի շրջաններ ըստ դաշնային սուբյեկտների
Սիսոլսկի շրջան
Սիսոլսկի շրջան (Сысольский район, Сыктыв район), մունիցիպալ շրջան Ռուսաստանի Դաշնության Կոմի Հանրապետությունում։
Ստեղծվել է 1929 թվականին։ Վարչական կենտրոնը՝ Վիզինգա ։
Աշխարհագրություն
Շրջանի տարածքի մակերեսը կազմում է 6250 կմ²։
Բնակչություն
2010 թվականի մարդահամարի արդյունքներով շրջանում բնակվում էր 15461 մարդ։ Բնակչության խտությունը կազմում էր 2,47 մարդ/կմ²։
Արտաքին հղումներ
Կատեգորիա:Կոմի Հանրապետություն Կատեգորիա:Ռուսաստանի շրջաններ ըստ դաշնային սուբյեկտների
Առաքել Աֆրիկյանի բնակելի տուն
Առաքել Աֆրիկյանի բնակելի տուն, շենք-հուշարձան Երևանի Կենտրոն վարչական շրջանում` Պուշկինի 38 հասցեում։ Ներառված է Կենտրոն վարչական շրջանի պատմության և մշակույթի անշարժ հուշարձանների ցանկում` որպես տեղական նշանակության հուշարձան։
Պատմություն
Շենքը կառուցվել է 20-րդ դարի սկզբին՝ ճարտարապետ Վասիլի Միրզոյանի նախագծով։
Մինչև 1918 թվականը շենքը պատկանել է Երևանի նշանավոր Աֆրիկյանների տոհմից մեծահարուստ Առաքել Աֆրիկյանին և ծառայել որպես նրա առանձնատուն և հյուրատուն։
Շենքի պատին տեղադրված ցուցանակից տեղեկանում ենք, որ 1918-1920 թվականներին այդ շենքում է ապրել հայ մեծանուն զորավար, Սարդարապատի ճակատամարտ ի հերոս, ընդհանուր հրամանատար Մովսես Սիլիկյանը։ Մայիսյան հերոսամարտերի ժամանակ հենց այս շենքում է տեղակայված եղել ընդհանուր շտաբը, որտեղից երևանցիները տեղեկություն էին ստանում ռազմաճակատում տիրող իրավիճակի մասին ։
Խորհրդային կարգերի հաստատումից հետո շենքն ազգայնացվել է։ Այնուհետև շենքում է գտնվել Գավառական կոմիտեն (Գավառկոմը), Երևանի ցուցադրական թիվ 1 դպրոցը (ներկայիս Նիկոլ Աղբալյանի անվան թիվ 19 հիմնական դպրոցը, որ գտնվում է Տերյան փողոցում)։ Հետագայում շենքը ծառայել է որպես գրասենյակային տարածք։ Մինչև 2017 թ. մայիսը այստեղ է գործել Հայաստանի ազգային կինոկենտրոնը ։
Մինչև 1988-1989 թթ շենքում է գործել «Սովետական մանկավարժ» թերթի խմբագրությունը։
Ներկայումս շենքի առաջին և երկրորդ հարկերում տեղակայված են Թումո ստուդիաները և «Մխիթարիչ» բարեգործական ընկերությունը։
Կառույց
Շենքը երկհարկանի է՝ կառուցված սև տուֆից։ Առաջին հարկի ճակատային մասի ճարտարապետությունը զուսպ է։ Երկրորդ հարկի լուսամուտների միջև կան խոյակներ։ Լուսամուտների վերին՝ խոյակների միջև ընկած հատվածում կան նուրբ զարդաքանդակ ներ։ Շենքն ունի մեկ մեծ և երկու փոքր պատշգամբներ ։ Շենքի ներսում մինչև այսօր էլ պահպանվում են շենքի պատերին ու առաստաղներին արված յուրօրինակ որմնանկարներն ու թվով 6 սալիկապատ բուխարիներ, որոնք պատրաստվել են 20-րդ դարի սկզբին ։
Ծանոթագրություններ
Կատեգորիա:Երևանի շենքեր և կառույցներ Կատեգորիա:Հին Երևան
Ֆուսինյակ
Ֆուսինյակ (Foussignac), համայնք Ֆրանսիայի Նոր Ակվիտանիա մարզի Շարանտ գավառում :
Բնակչությունը 2008 թվականի դրությամբ կազմում է 611 մարդ, բնակչության խտությունը` 40.36 մարդ/կմ²: Բնակավայրը զբաղեցնում է 15.14 կմ² տարածք:
Աշխարհագրություն
Գտնվում է Փարիզ քաղաքից 400 կմ հարավ-արևմուտք, Պուատիե քաղաքից` 105 կմ հարավ, Անգուլեմ քաղաքից` 24 կմ արևմուտք:
Բնակչություն
Բնակչության քանակը ըստ տարիների
Սրինիվասա Ռամանուջան
Սրինիվասա Ռամանուջան (ஸ்ரீனிவாஸ ராமானுஜன் ஐயங்கார், Srīnivāsa Rāmānujan Iyengar, ), հնդիկ մաթեմատիկոս, Լոնդոնի թագավորական ընկերության անդամ (1918), Քեմբրիջի համալսարանի պրոֆեսոր (1918)։ Ռամանուզանն մասնագիտական մաթեմատիկական կրթություն չի ստացել։ 1904-ին ընդունվել է Կումբակոնամի պետական քոլեջը (Մադրասի համալսարանի կազմում), բայց մեկ տարի անց հեռացել է քոլեջից։ 1906-ին ընդունվել է Մադրասի համալսարան, սակայն հիվանդության պատճառով թողել է այն։ Ռամանուզանն անհրաժեշտ մաթեմատիկական գիտելիքներ ստացել է Գ․ Հարդիից՝ Քեմբրիջի համալսարանի Տրինիթի քոլեջում համատեղ աշխատանքի տարիներին (1914–1917)։ Աշխատանքները վերաբերում են թվերի անալիտիկ տեսությանը։ Առավել արժեքավոր է P(n) (P(ո)-ը (ո դրական ամբողջ թիվը դրական ամբողջ գումարելիների գումարի տեսքով հնարավոր ներկայացումների քանակն է) ֆունկցիայի տեսքին, ինչպես նաև ասիմպտոտական վարքին վերաբերող աշխատանքը (Գ․ Հարդիի հետ համատեղ)։ Ռամանուզանի աշխատանքների մեծ մասը մաթեմատիկական ինտուիցիայի արդյունք են, ստացել է ճիշտ և յուրօրինակ բանաձևեր, որոնց մի մասը դեռևս չի ապացուցվել։
Ֆուսինյակ
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Սրինիվասա Ռամանուջան
Կենսագրություն
Ռամանուջանը ծնվել է 1887 թվականի դեկտեմբերի 22-ին, Իրոդու քաղաքում, Հնդկաստանի հարավում, թամիլյան ընտանիքում։ Հայրը որպես հաշվապահ է աշխատել տեքստիլի փոքր խանութում։ Մայրը խորը հավատացյալ էր։ Ռամանուջանը դաստիարակվել է բրահմանների կաստայի խիստ ավանդույթներով։ 1889 թվականին նա վարակվել է բնական ծաղկով, սակայն կարողացել է դիմակայել և առողջանալ։
Դպրոցում արտահայտվել են նրա մաթեմատիկական արտասովոր ունակությունները, և Մադրասից մի ուսանող նրան եռանկյունաչափության մասին գիրք է տվել։ 14 տարեկանում Ռամանուջանը բացահայտել է Էյլերի բանաձևը սինուսի և կոսինուսի մասին և շատ է հիասթափվել, որ այն արդեն հրապարակված է եղել։ 16 տարեկանում նրա ձեռքն է ընկել Ջորջ Շուբրիջ Կարրի «Մաքուր և կիրառական մաթեմատիկայի տարրական արդյունքների ժողովածուն», որը գրվել էր դրանից գրեթե քառորդ դար առաջ։ Դրա մեջ զետեղված էր 6165 թեորեմ և բանաձև, որոնք գործնականում առանց ապացույցի էին ու առանց բացատրության։ Պատանին, որը ո՛չ բուհ էր ընդունվել, ո՛չ էլ մաթեմատիկոսների հետ կապ ուներ, սկսել է ուսումնասիրել այդ բանաձևերը։ Այդպիսով նրա մոտ զարգացել է մտածողության որոշակի տեսակ, ապացույցների ինքնատիպ ոճ։ Այդ շրջանում էլ որոշվել է Ռամանուջանի մաթեմատիկական ճակատագիրը։ Այդ ասպարեզում նրա հովանավորներից էին իր ղեկավար սըր Ֆրենսիս Սփրինգը, գործընկեր Ս. Նարայանա Իյերը և Հնդկական մաթեմատիկական միության ապագա քարտուղար Ռ. Ռամաչանդրա Ռաոն։
Ռամանուջանի մաթեմատիկական աշխարհի ձևակերման մեջ մաթեմատիկական փաստերի սկզբնական պաշարը միանում էր որոշակի թվերի վերաբերյալ դիտարկումների պաշարին։ Նա այդ փաստերը մանկությունից էր հավաքում։ Նա ուներ թվային հսկայական նյութը նկատելու բացառիկ կարողությամբ։ Հարդիի խոսքով` «ամեն բնական թիվ Ռամանուջանի անձնական ընկերն էր»։ Նրա ժամանակների շատ մաթեմատիկոսներ Ռամանուջանին պարզապես էկզոտիկ երևույթ էին համարում, որն առաջ է անցել գիտության զարգացումից առնվազն 100 տարով։ Իսկ ժամանակակից մաթեմատիկոսները չեն դադարում զարմանալ հնդիր հանճարի խորաթափանցությամբ, որը հասել էր մեր օրերի մաթեմատիկային։
Ընտանեկան հանգամանքներով պայմանավորված` Ռամանուջանը վերադարձել է Հնդկաստան, որտեղ էլ մահացել է 1920 թվականի ապրիլի 26-ին։ Վաղ մահվան (32 տարեկանում) պատճառը կարող էր լինել տուբերկուլոզը, որը խորացել էր թերսնուցման, հյուծման ու ստրեսի արդյունքում։ 1994 թվականին ենթադրություն է առաջ եկել, որ Ռամանուջանի մահվան պատճառը կարող էր լինել ամեոբիազը։
Գիտական հետաքրրքություններ և արդյունքներ
Նրա մաթեմատիկական հետաքրքրությունների շրջանակը շատ լայն էր։ Դրա մեջ ընդգրկված էին մոգական քառակուսիները, շրջանի քառակուսացումը, անվերջ շարքերը, հարթ թվերը, թվի մասնատումը, հիպերերկրաչափական ֆունկցիաները, հատուկ գումարները և ֆունկցիաները, որոնք այժմ կրում են նրա անունը, որոշյալ ինտեգրալները, էլիպտիկ և մոդուլյար ֆունկցիաները։
Նա մի քանի մասնավոր լուծումներ է գտել Լեոնարդ Էյլերի հավասարումների համար, ձևակերպել է ավելի քան 120 թեորեմ։ Ժամանակակից մաթեմատիկոսների կողմից Ռամանուջանը համարվում է շղթայական կոտորակների մեծագույն գիտակն ամբողջ աշխարհում։ Այս ոլորտում Ռամանուջանի ամենանշանակալի արդյունքներից է մի բանաձև, ըստ որի շղթակայան կոտորակով պարզ թվային շարքի գումարը ճշգրտորեն հավասար է այն արտահայտմանը, որտեղ e-ն բաժանված է \pi-ի.
Մաթեմատիկոսներին լավ հայտնի է Պի թվի բանաձևը, որն ստացել է Ռամանուջանը 1910 թվականին` հակադարձ եռանկյունաչափական ֆունկցիաները Թեյլորի շարքի մեջ դնելով.
Այս շարքի առաջին 100 տարրերի գումարումից (k=100) ստացվում է 600 թվերով արտահայտվող ճշգրտություն։
Անվերջ գումարների օրինակներ, որ ստացել է Ռամանուջանը.
Այս զարմանալի բանաձևերը մեկն են Հարդիին գրած նամակի մեջ առկա առաջարկներից։ Այս հավասարումների ապացույցները սովորական չեն։
Ռամանուջանի այլ բանաձևեր պակաս հետաքրքիր չեն.
Հաջորդ բանաձև ճշմարիտ է
0 < a < b + 1⁄2
համար.
Ճանաչում և գնահատական
Հարդին սրամտորեն է մեկնաբանել Ռամանուջանի` իրեն հաղորդած արդյունքները. «Դրանք անկեղծ էին, քանի որ եթե դրանք անկեղծ չլինեին, որևէ մեկի երևակայությունը չէր հերիքի` դրանք հորինելու համար»։ Նրա ձևակերպումները երբեմն դուրս են լողում գիտության ժամանակակից բաժիններում, որոնց մասին իր ժամանակներում որևէ մեկն անգամ չէր կարող գուշակել։
Ինքը` Ռամանուջանն ասում էր, որ բանաձևերն ինքը երազում է տեսել և ներշնչվել են Նամագիրի աստվածուհուն ուղղված աղոթքներում, որին երկրպագում էին Նամակալում (நாமக்கல்) :
Այս զարմանալի, որևէ մեկին չնմանվող մաթեմատիկոսի ժառանգությունը պահպանելու համար 1957 թվականին Ֆունդամենտալ ուսումնասիրությունների Տատա ինստիտուտը թողարկել է երկհատորյակ` նրա սևագրությունների լուսապատճեններով։
Գրականություն
Կատեգորիա:Հնդիկ մաթեմատիկոսներ Կատեգորիա:Մաթեմատիկոսներ այբբենական կարգով Կատեգորիա:20-րդ դարի մաթեմատիկոսներ Կատեգորիա:Անձինք նամականիշերի վրա
Ֆուսինյակ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սուրեն Զոհրաբյան
Կենսագրություն
Սուրեն Զոհրաբյանը ծնվել է ՀԽՍՀ Արմավիրի Աղավնատուն գյուղում, ուսուցչի ընտանիքում։ 1942 թվականին ավարտել է Երևանի բժշկական ինստիտուտը, Մոսկվայի բժշկական ակադեմիայի նյարդավիրաբուժական ինստիտուտում, որտեղ էլ պաշտպանել է թեկնածուական և դոկտորական ատենախոսության թեզերը։ 1947-1959 թվականներին վերապատրաստվել է Ռուսաստանի բժշկական ակադեմիայի նյարդավիրաբուժության ինստիտուտում ։ 1942 թվականից աշխատել է որպես նյարդաբան, նյարդավիրաբույժ։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների ժամանակ զինվորական դաշտային հոսպիտալներում եղել է բաժանմունքի վարիչ։ 1958-1959 թվականներին Երևանի բժշկական ինստիտուտի պրոռեկտոր, 1958 թվականին կազմակերպել Է ԵԲԻ բժիշկների կատարելագործման ֆակուլտետը։ Ղեկավարել է նյարդաախտաբանության և նյարդավիրաբուժության ամբիոնն ու կլինիկան։ 1960 թվականին գործուղվել է Իրաք, այնտեղ կազմակերպել նյարդավիրաբուժական կլինիկա, միաժամանակ դասավանդել Բաղդադի բժշկական ինստիտուտում, կատարել բազմաթիվ վիրահատություններ, այնուհետև աշխատել է ԱՄՆ-ում, ապա գործուղվել է Աֆրիկա, աշխատել Հյուսիսային Զամբիայի համալսարանում։
1960-1991 թվականներին եղել է ՀԽՍՀ առողջապահության նախարարության գլխավոր նյարդավիրաբույժ, 1960 թվականից՝ նյարդավիրաբույժների հայկական ընկերության նախագահ, 1983 թվականից՝ նյարդավիրաբույժների եվրոպական և համաշխարհային ընկերակցությունների, Եվրասիական նյարդավիրաբույժների ակադեմիայի անդամ, 2004 թվականից՝ ՌԴ բժշկատեխնիկական ակադեմիայի անդամ։
Ստեղծագործություններ և ճանաչում
Աշխատանքները վերաբերում են երևակայական ցավերի (կաուզալգիա) համախտանիշի, Էպիլեպսիայի տարբեր ձևերի ախտածնության, կլինիկայի և բուժման, գլխուղեղի անոթային հիվանդությունների և գանգագլխուղեղային վնասվածքների, համաճարակաբանության հարցերին։
Նյարդաբանության և նյարդավիրաբուժության արդիական խնդիրներին նվիրված 4 մենագրությունների և 247 գիտական աշխատանքների հեղինակ է։
Զորաբյանի անունով Է կոչվել Երևանի «Շտապ օգնություն» գիտաբժշկական կենտրոնի նրա նախաձեռնությամբ հիմնադրված նյարդավիրաբուժական կլինիկան։
Արտաքին հղումներ
Կատեգորիա:Հայ բժիշկներ Կատեգորիա:Հայ նյարդավիրաբույժներ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:ՀՀ գիտության վաստակավոր գործիչներ Կատեգորիա:Մխիթար Հերացու մեդալակիրներ Կատեգորիա:Կարմիր աստղի շքանշանի ասպետներ Կատեգորիա:«Աշխատանքի վետերան» մեդալակիրներ Կատեգորիա:Հայրենական մեծ պատերազմի մասնակիցներ
Վեբ-տեսախցիկ
Վեբ-տեսախցիկ (Webcam), թվային տեսախցիկ կամ ֆոտոխցիկ, ընդունակ է իրական ժամանակում ֆիքսել նկարներ, որոնք նախատեսվում են համացանցով հետագա փոխանցման համար։ Օգտագործվում են այնպիսի ծրագրերում, ինչպիսիք են Սկայպը (Skype), ԹրուՔոնֆ-ը (TrueConf), Վիդեոգրեսը (VideoGrace), չաթը (Instant Messenger) կամ այլ ցանկացած տեսահավելվածներում։
Վեբ-տեսախցիկը, որը պատկերները տրամադրում է համացանցի միջոցով, վերբեռնում է պատկերը վեբ սերվերի (Web server) վրա կամ ըստ հարցման, կամ անընդհատ, կամ կանոնավոր ընդմիջումներից հետո։ Դրան կարելի է հասնել տեսախցիկը համակարգչին միացնելով կամ տեսախցիկի հնարավորությունների շնորհիվ։ Որոշ ժամանակակից մոդելներ ապարատային և ծրագրային ապահովում ունեն, որը հնարավորություն է տալիս խցիկին ինքնուրույն աշխատել որպես վեբ-սերվեր, որպես FTP սերվեր՝ նիշքերի փոխանցման կանխագիր (File Transfer Protocol), FTP հաճախորդ և (կամ) պատկերները ուղարկել էլեկտրոնային նամակով։
Վեբ-տեսախցիկները, որոնք նախատեսված են տեսակոնֆերանսների համար, որպես կանոն, տեսախցիկների պարզ մոդելներ են՝ միացված համակարգչին, որի վրա թողարկված է Ինտերնետ մեսենջերի նման ծրագիր։ Անվտանգության նպատակներով օգտագործվող տեսախցիկների մոդելները կարող են հագեցած լինել լրացուցիչ սարքերով և գործառույթներով (այնպիսիք, ինչպիսիք են շարժման դեդեկտորներ, արտաքին տվիչների միացում և այլն)։
Պատմություն
Պատմության մեջ առաջին տեսախցիկը թողարկվել է 1991 թվականին և ցույց է տվել Քեմբրիջի համալսարանի համակարգչային լաբորատորիայի Տրոյան սենյակի սրճեփի պարունակությունը ։ Այժմ այն չի աշխատում, քանի որ 2001 թվականի օգոստոսի 22-ին անջատել են։ Վերջին լուսանկարը, որն արվել է այդ տեսախցիկով, դեռ կարելի է տեսնել Համացանցում՝ The Trojan Room Coffee Machine էջում ։
1996 թվականին EarthCam ընկերությունը սկսել է վեբ-տեսախցիկների ցանց ստեղծել՝ ամբողջ աշխարհը իրական ժամանակային ռեժիմում ցույց տալու համար։ Սկզբում խցիկները հեռարձակում էին լուսանկարներ (որոնց ստեղծման ժամանակային միջակայքն անընդհատ կրճատվում էր), այնուհետև հեռարձակվում էր տեսանյութ, որի թույլտվության աստիճանը բարելավված էր։
Շատ ցանցային տեխնոլոգիաների նման՝ վեբ-տեսախցիկները և տեսազրույցները մեծապես հայտնի են դարձել։ «Կենդանի» տեսապատկերների անհարաժեշտությունից ստեղծվեցին տեսախցիկներ, որոնք ընդունակ էին համացանցի միջոցով հեռարձակել տեսահոսքերի ձևաչափով պատկերներ՝ չպահանջելով, որ դիտողը պատկերը ձեռքով թարմացնի։ Իսկ շուտով, ժամանակակից դիտարկիչներում (browser) այլևս վերացան հատուկ փլագինների (plug-in, plug in «միացնել») անհրաժեշտությունը։ Սակայն պատմությանն, այնուամենայնիվ, հայտնի են վեբ-տեսախցիկների օգտագործման ոլորտի զարգացմանը խոչընդոտելու դեպքեր։
Կառուցվածք
Տեսախցիկը պարունակում է ֆիքս-ֆոկուս տիպի օբյեկտիվ, օպտիկական ֆիլտր, ПЗС մատրիցա (CCD - charge-coupled device) կամ КМОП մատրիցա (CMOS - complementary metal-oxide-semiconductor), պատկերի թվային մշակման սխեմա, պատկերի սեղղման սխեմա և ընտրովի վեբ սերվեր՝ ցանցին միանալու համար։ Այդպիսի խցիկի դիաֆրագման կառավարվում է ինքնաբերաբար՝ առանց օպերատորի միջամտության։
Ինտերնետ հասանելիություն
Բացի տեսակոնֆերանսներում ակնհայտ կիրառությունից, վեբ-տեսախցիկներն արագ հայտնի դարձան որպես միջոց, որը թույլ է տալիս մի ինտերնետ օգտագտատիրոջն աշխարհը տեսնել այն տեսախցիկի միջոցով, որը միացած է մեկ այլ օգտատիրոջ ինտերնետ կապին։
Կան այնպիսի տեսախցիկներ, որոնք ինտերնետի միջոցով հեռարձակում են թռչունների բների, քաղաքային փողոցների, առանձնատների, գյուղական վայրերի, գրասենյակների, քաղաքային համայնապատկերների, ժայթքող հրաբուխների, ճոպանուղիների, հացի փռերի և այլ պատկերները։ Ներկայումս վեբ-տեսախցիկներ կան նույնիսկ տիեզերքում (օրինակ՝ Միջազգային տիեզերական կայանի վրա)։
Հաճախ վեբ-տեսախցիկներն օգտագործում են առաջարկվող առևտրային ծառայության որակի և պայմանների ցուցադրման համար, օրինակ, լեռնադահուկային հանգստավայրի վեբ-կայքում կարելի է տեսնել լեռնադահուկային լանջի այն համայնապատկերը, որը նկարահանված է հենց այն պահին, երբ այն ուզում է տեսնել կայքի այցելուն։ Մի քանի վեբ-տեսախցիկներ կարող են լինել հեռակառավարվող և այդ դեպքում նավարկման սեղմակների միջոցով, որոնք երևում են դիտարկիչում, կարելի է տեսախցիկը շրջել աջ կամ ձախ, կամ փոխել թեքման անկյունը՝ նկարահանման վայրն ավելի լավ տեսնելու համար։ Կան վեբ-տեսախցիկներ, որոնց էջերում կարելի է ղեկավարել ոչ թե հենց վեբ-խցիկով, այլ այն սարքով, որը ինքը՝ վեբ-տեսախցիկն է ցույց տալիս ։
Տեսազրույց, տեսակոնֆերանս
Այնքանով, որքանով, որ վեբ-տեսախցիկների հետ աշխատանքը հայտնվեց հավելվածներում, ի սկզբանե Instant Messenger տիպի ծրագրերում ակնթարթային տեքստային զրույցների  (այդ թվում՝ Սկայպ (Skype), Յահու մեսենջեր (Yahoo Messenger), Աօլ Ինստենտ մեսենջեր (AOL Instant Messenger), Վինդոուզ Լայվ Մեսենջեր (Windows Live Messenger)) համար նախատեսված սարքի շնորհիվ,  ամբողջ աշխարհում միլիոնավոր շարքային օգտատերեր տեսազրույցի միջոցով միմյանց հետ հաղորդակցվելու հնարավորություն ստացան։
Անվտանգության համակարգեր
Երբեմն վեբ-տեսախցիկներն օգտագործվում են անվտանգության համակարգերում։ Ձեռնարկությունները վեբ-տեսախցիկներն օգտագործում են գրասենյակներում, միջանցքներում, պահեստներում, ինչպես նաև ընտրությունների ժամանակ կատարվող դեպքերը դիտելու և տեսաձայնագրելու համար։ Տեսախցիկների միջոցով մասնավոր տների սեփականատերերը կարողանում են հսկել տանը և տան շրջակայքում կատարվող իրադարձությունները՝ մանկան սենյակից մինչև ետնաբակը տեղադրված տեսախցիկների աշխատանքի շնորհիվ։
Վեբ-տեսախցիկը, որպես կանոն, նախատեսված չէ տեսագրությունը պահելու համար, այն պարզապես լուսանկարում է. տեսաձայնագրության պահպանման համար այն համակարգչի վրա, որին միացված է տեսախցիկը, օգտագործում են հատուկ ծրագրային ապահովում։
Անհատական համակարգիչների համար
Անհատական համակարգիչների (personal computer, PC) վեբ-տեսախցիկները նույնպես կարող են օգտագործվել այն խաղերում, որոնք կիրառում են շարժումները վերարտադրող պարզ ալգորիթմներ։ Վեբ տեսախցիկներ օգտագործող խաղերը լինում են երկու տեսակի՝
Կիրառությունը ընտրություններում
Ռուսաստանում տեղադրել են վեբ-տեսախցիկներ ընտրությունները դիտելու և ձայնագրելու համար։ Առաջին անգամ տեղադրել են 2012 թվականի մարտի 4-ին, ցույց էին տալիս հանձնաժողովները և քվեատուփերը։
Ցանցային վեբ-տեսախցիկ (IP տեսախցիկ)
Ժամանակակից Այ-փի (Internet Protocol-IP) վեբ-տեսախցիկները թվային սարքեր են, որոնք իրականացնում են տեսանկարահանումներ, թվայնացում, խտացում և տեսապատկերների փոխանցում համակարգչային ցանցով։ Ի տարբերություն սովորական վեբ-տեսախցիկների, ցանցային տեսախցիկը գործում է ինչպես վեբ-սերվերը և ունի իր սեփական Այ-փի հասցեն։ Այսպիսով, հնարավոր է տեսախցիկի անմիջական միացում համացանցին, որն էլ հնարավորություն է տալիս ստանալ տեսա- և ձայնային ազդանշան և ինտերնետի ու դիտարկիչի միջոցով ապահովել տեսախցիկի կառավարումը։
Քննադատություն
Վեբ-տեսախցիկները հաճախ քննադատվում են, որովհետև նրա միջոցով կարելի է հետևել օգտատիրոջը ։
Վեբ-տեսախցիկների հետ աշխատանքի ծրագրային ապահովում
Skype, Ekiga- ծրագրային ապահովում է համակարգիչների միջև համացանցով տեսակոնֆերանսների անցկացման, ինչպես նաև հեռախոսակապի օգտագործման համար Cheese և Guvcview - լուսանկարահանման և տեսանկարահանման ծրագրեր են Linux ընտանիքի օպերացիոն համակարգերի համար։
Enable Viacam - մկնիկի էմուլյացիա օգտատիրոջ համակարգչային մկնիկի գլխիկի թրենինգի հիման վրա։
Արտաքին հղումներ
Կատեգորիա:Համաշխարհային սարդոստայն Կատեգորիա:Տեխնոլոգիաները հասարակությունում Կատեգորիա:Հաշվարկում Կատեգորիա:Համացանց Կատեգորիա:Վիդեո Կատեգորիա:Ինֆորմատիկա Կատեգորիա:Համակարգիչ Կատեգորիա:Համակարգչի բաղկացուցիչներ Կատեգորիա:Անգլերեն բառեր և արտահայտություններ Կատեգորիա:Տեխնոլոգիա Կատեգորիա:Կապ Կատեգորիա:Մարդ–համակարգիչ փոխազդեցություն Կատեգորիա:Կենցաղային էլեկտրոնիկա Կատեգորիա:Լուսանկարչություն
Լեդենգա (Սուխոնայի վտակ)
Լեդենգա (Леденьга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոնա գետի աջ ափում՝ 270 կմ հեռավորության վրա։ Գետի երկարությունը 57 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ծովափնյա արձակուրդ
Ծովափնյա արձակուրդ, 1986 թվականին «Հայֆիլմ» (ԿՀ պատվերով) կինոստուդիայի կողմից նկարահանված հայկական ֆիլմ ։
Սյուժե
Ֆիլմի հերոսները դպրոցականներ են, որոնք ծովափին անցկացրած արձակուրդների մասին շարադրություն են գրում։ Ֆիլմը այդ իրադարձության վերարտադրությունն է։
Դրվագներում
Ա. Սանթրոսյան, Ե. Մկրտումյան, Ժասմեն Մսրյան, Ռ. Ղևոնդյան, Մ. Պողոսյան, Լ. Սարկիսով, Վ. Շկրաբակ
Ծանոթագրություններ
Կատեգորիա:Հայկական ֆիլմեր Կատեգորիա:Խորհրդային ֆիլմեր Կատեգորիա:1986 ֆիլմեր Կատեգորիա:Մարտիրոս Փանոսյանի ֆիլմեր Կատեգորիա:«Հայֆիլմ» ստուդիայի ֆիլմեր
Պոլիվինիլացետատ
Պոլիվինիլացետատ [-CH2-2CH-(СНзСОО)—], վինիչացեաաւոի պոլիմերը։ Անգույն, պինդ նյութ է, մոլ․ զանգվածը կախված ստացման պայմաններից 10000-1500000 է։ Թունավոր չէ, լուծվում է բազմաթիվ օրգ․ լուծիչներում, չի լուծվում ջրում, բենզինում, անօրգ․ թթուներում։ Պլաստիկ է, սառը մամլվող, 26-28°-ում փափկում է, ունի տարբեր նյութերին կպչելու (ադհեզիա) հատկություն։ Թողարկվում է հատիկավոր զանգվածի (ուլունքանման), ջրային կախույթների և լուծույթների (լաքեր) ձևով։ Պոլիվինիլացետատ պոչիվի֊ նիչայխն սպիրտի և պուիվինիւացետաւների սինթեզի համար հումք է, օգտագործվում է նաև ներքին և արտաքին հարդարման ներկեր, լավորակ բետոններ, թղթի, կաշվի, փայտի գործվածքի սոսինձներ, մաստակ ստանալու համար։
Կատեգորիա:Պոլիմերներ
Կառլ ֆոն Ֆրիշ
Կառլ Ռիտեր ֆոն Ֆրիշ (Karl Ritter von Frisch, ), ավստրիացի էթոլոգ ։ 1973 թվականին դարձել է Բժշկության կամ ֆիզիոլոգիայի Նոբելյան մրցանակի դափնեկիր (Կոնրադ Լորենցի և Նիկոլաս Տիմբերգենի հետ) «բացահայտումների համար, որոնք կապված են կենդանիների անհատական ու խմբային վարքի բնագավառում մոդելների ստեղծման ու կիրառման հետ»։ Հիմնականում հայտնի է մեղուների իր ուսումնասիրություններով։ Վճռական դեր է ունեցել մեղուների պարի լեզվի բացահայտման գործում, որը համարվում է ողջ գիտության պատմության մեջ ամենակարևոր բացահայտումներից մեկը ։
Կենսագրություն
Կառլ ֆոն Ֆրիշը ծնվել է Վիեննայում, համալսարանական դասախոս Անտոն Ռիտեր ֆոն Ֆրիշի և նրա կնոջ` Մարիայի (ծնունդով` Էքսներ) ընտանիքում։ Սովորել է դպրոցում, այնուհետև ընդունվել է Վիեննայի համալսարանի բժշկության ֆակուլտետ, սակայն առաջին կիսամյակից հետո տեղափոխվել է փիլիսոփայության ֆակուլտետ և սկսել է կենդանաբանություն ուսումնասիրել։ 1910 թվականին Ֆրիշը ստացել է դոկտորական աստիճան և նույն թվականին Մյունխենի համալսարանի Կենդանաբանության ինստիտուտում Ռիխարդ ֆոն Հերտվիգի մոտ օգնական է նշանակվել։ 1921 թվականին Ֆրիշը դարձել է Ռոստոկի համալսարանի կենդանաբանության ֆակուլտետի դեկան։ 1923 թվականին նա տեղափոխվել է Բրեսլաու, իսկ 1925 թվականին կրկին վերադարձել է Մյունխեն։ 1946 թվականին` Կենդանաբանական ինստիտուտի կազմալուծումից հետո Ֆրիշը տեղափոխվել է Գրաց, սակայն չորս տարի անց` Կենդանաբանության ինստիտուտի վերագործակումից հետո, դարձյալ վերադարձել Մյունխեն։ 1958 թվականին Ֆրիշը ստանում է վաստակավոր պրոֆեսորի կոչում և չնայած դրան` շարունակում է իր գիտական գործունեությունը։
Կառլ ֆոն Ֆրիշը «Ապիմոնդիա» միջազգային կազմակերպության անդամ է։
Ծառայությունը Երրորդ ռայխին
Ադոլֆ Հիտլերի` Գերմանիայում իշխանության գլուխ գալուց հետո 1933 թվականին Կառլ ֆեն Ֆրիշը Մյունխենի համալսարանի կենդանաբանության բաժնի պրոֆեսոր էր։ Շուտով նացիստական կառավարությունը պահանջում է պետական բոլոր քաղծառայողներից` ներառյալ պրոֆեսորները, ապացույցներ ներկայացնել իրենց արիական ծագման մասին։
Կառլ ֆոն Ֆրիշը քիչ թշնամիներ չուներ գերմանացի գիտնականների շրջանում։ Նրանցից ոմանք պրոֆեսիոնալ նախանձ էին դրսևորում գիտնականի նկատմամբ, մյուսներն առաջնորդվում էին հակասեմիստական նկատառումներով։ Նրանց թվում էին աստղագետ Վիլհելմ Ֆյուրերը և բուսաբան Էռնստ Բերգդոլտը, ովքեր Նացիոնալ-սոցիալիստական ​​գերմանական բանվորական կուսակցության անդամներ էին ։ Վիլհելմ Ֆյուրերը մի քանի տարվա ընթացքում դավեր էր նյութում Ֆրիշի դեմ` պնդելով, որ նա բացասական վերաբերմունք է դրսևորել հակասեմիտիզմի դեմ, իր լաբորատորիայում անսովոր ջերմություն է դրսևորում հրեաների և նրանց կանանց նկատմամբ, ինչպես նաև նա առնվազն քառորդ չափով հրեա է։ Մյունխենի համալսարանի ռեկտոր Լեոպոլդ Քյոլբլը, Ֆյուրերի գործողություններին ի պատասխան, հարցում է ուղարկել կրթութան ու մշակույթի նախարարություն նացիստական գերատեսչություններին, ովքեր պատասխանատու էին գենետիկական հետազոտությունների համար, ֆոն Ֆրիշին ծագումնաբանական հետազոտության ենթարկելու անհրաժեշտության պահանջով։
1940 թվականի վերջին գերատեսչությունը սահմանում է, որ ֆոն Ֆրիշի մորական տատիկը հրեաների դուստր է եղել, ովքեր դավանել են կաթոլիկություն։
Չնայած Գերմանիայի քաղաքացիները, ում երակներով քառորդ չափով հրեական արյուն էր հոսում, նացիստների կողմից չէին ենթարկվում այնպիսի խիստ պատիժների, ինչպես զտարյուն և կիսով չափ հրեաները, սակայն նրանց աստիճանաբար վտարում էին բարձրագույն կրթության, բժշկության և իրավագիտության բնագավառներից։ 1941 թվականի սկզբին Մյունխենի համալսարանի ռեկտորը հայտարարել է ֆոն Ֆրիշի մոտալուտ վտարման մասին։ Դա ծանր հարված էր 54-ամյա գիտնականի համար, ով իր ամբողջ կյանքը նվիրել էր գիտությանը։ Գերմանացի նշանավոր շատ գիտնականներ փորձում էին օգնել Ֆրիշին` նացիստական աստիճանավորներին դիմելով խնդրանքներով, սակայն ամեն ինչ ապարդյուն էր ։
Գործնականում իր գիտական կարիերային վտանգ սպառնալու հետ միաժամանակ մեծ սպառնալիք է հասնում և նրա գիտական հետազոտությունների առարկային` մեղուներին։ 1940-1941 թվականներին միաբջիջ աղիքային մակաբույծ Nosema apis-ը ոչնչացնող ազդեցություն է թողնում միջատների պոպուլյացիայի վրա Գերմանիայում։ Երկու տարիների ընթացքում ոչնչացված մեղուների թիվը հասնում էր մի քանի հարյուր հազարի։ Այդ աղետի պատճառը այդպես էլ անբացատրելի մնաց, սակայն ակնհայտ էր, որ այն վտանգի տակ էր դնում Գերմանիայի գյուղառնտեսությունը, քանի որ մեղուները գյուղատնտեսական մշակաբույսերի փոշոտման գլխավոր միջոցն էին։
1941 թվականի ձմռանը հիտլերյան զորքերի ղեկավարությունն արդեն հասկանում էր, որ կայծակնային պատերազմը անհաջողության է դատապարտվել, և այդ իսկ պատճառով գերմանական ազգը պետք է իր բոլոր ջանքերը կենտրոնացնի զորքին պարենով ու զինամթերքով ապահովելու համար։ Այդ պայմաններում Կառլ ֆոն Ֆրիշը պահանջված մասնագետ էր մեղուների հարցով, չնայած քիչ բան գիտեր դրանց մակաբույծների և առավել քիչ` գյուղատնտեսության մասին։ Հարավային Բավարիայի Մեղվագործների ընկերության նախագահը դիմում է գրում Նացիոնալ-սոցիալիստական ​​գերմանական բանվորական կուսակցության գլխավոր գրասենյակ, որով խնդրում էր չհեռացնել «աշխարհում մեղուների հետազոտությամբ զբաղվող ամենաառաջավոր մասնագետին», որպեսզի նրա գիտելիքներն օգտագործեն ծայրահեղ իրավիճակների հաղթահարման ժամանակ։ Իր դիմումում նա նույնիսկ հղում էր կատարում գյուղատնտեսության խնդիրներին, որ մատնանշել էր Հիտլերը, և որի հայրը նույնպես մեղվագործ էր։ 1942 թվականին Հայնրիխ Հիմլերը հաստատում է ինստիտուտ միջատների մակաբույծների դեմ պայքարելու համար։ Ի վերջո Գերմանիայի գյուղատնտեսության ու արդյունաբերության նախարարության ճնշմամբ, որը հայտարարել էր ոչնչացված մեղուների 800.000 թվաքանակի մասին, նացիստական կառավարությունը որոշում է թույլ տալ ֆոն Ֆրիշին շարունակել իր գիտական գործունեությունը Nosema apis մակաբույծի դեմ պայքարելու ուղղությամբ ։
Մեղուների ուսումնասիրություն
Կառլ ֆոն Ֆրիշը զբաղվել էր մեղրակիր մեղուների հաղորդակցման մեխանիզմների ուսումնասիրությամբ, բացահայտել է նրանց զգայունակությունը ուլտրամանուշակագույն ճառագայթման և ալիքների բևեռացման հանդեպ։ Նա բացահայտել է մեղուների, այսպես կոչված, շրջանաձև պարի լեզուն, ուսումնասիրել է մեղուների հաղորդակցման քիմիական մակարդակը, մասնավորապես` նրան է պատկանում ֆերոմոնների հայտնաբերումը, որն արտադրում է մայրը, և որը հանդիսանում է մեղուների խմբում աստիճանավորված հարաբերությունների կարգավորիչը։
Արտաքին հղումներ
Կատեգորիա:Մյունխենի համալսարանի շրջանավարտներ Կատեգորիա:Վիեննայի համալսարանի շրջանավարտներ Կատեգորիա:Լոնդոնի թագավորական միության արտասահմանյան անդամներ Կատեգորիա:Բալցանի մրցանակի դափնեկիրներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Նիդերլանդների արվեստի և գիտությունների թագավորական ակադեմիայի անդամներ Կատեգորիա:Ավստրիական «Գիտության և արվեստի համար» պատվո խաչի ասպետներ Կատեգորիա:Բավարիայի գիտությունների ակադեմիայի անդամներ Կատեգորիա:Լոնդոնի թագավորական ընկերության անդամներ Կատեգորիա:Ավստրիացի ակադեմիկոսներ Կատեգորիա:Ավստրիացի գիտնականներ Կատեգորիա:Գրացի համալսարանի դասախոսներ
Ռամկաբանություն (այլ կիրառումներ)
Ռամկաբանություն,
Բրուքլինի հանրային գրադարան
Բրուքլինի հանրային գրադարան, գրադարանների ցանց, որ սպասարկում են Նյու Յորք քաղաքի Բրուքլին շրջանի բնակչությանը։ Զբաղեցնում է հինգերորդ տեղը ԱՄՆ գրադարանային ցանցերի շարքում ։ Ինչպես և Նյու Յորքի երկու այլ գրադարանային ցանցերը համարվում է անկախ ոչ առևտրային կազմակերպություն, որը ֆինանսավորվում է Նյու Յորքի իշխանությունների, նահանգների կառավարությունների, դաշնային կառավարության և մասնավոր հովանավորների կողմից։ 2009 ֆինանսական տարում գրադարանը ԱՄՆ ամենահաճախելի գրադարանն էր հանրային գրադարանների թվում։
Կանդեյաս
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Բրուքլինի հանրային գրադարան
Պատմություն
Բրուքլինի գրադարանային ցանցը հաստատված է Նյու Յորք նահանգի 1892 թվականի մայիսի 1-ի օրենքով։ Բրուքլինի հանրային խորհուրդը ստեղծեց Բրուքլինի հանրային գրադարանի ստեղծման մասին բանաձևտ 1896 թվականի նոյեմբերի 30-ին։ Գրադարանի առաջին տնօրենը Մերի Քրեգին էր։ 1901-ից մինչև 1923 թվականը ընկած ժամանակահատվածում միլիոնատեր Էնդրյու Քարնեգին 1,6 միլիոն դոլար նվիրաբերեց 21 մասնաճյուղերի զարգացման համար։
Ղեկավարություն
Գրադարանային ցանցը կառավարվում է 28 անդամներից բաղկացած խորհուրդի կողմից, որոնք չեն ստանում աշխատավարձ։ Խորհրդի 11 անդամները նշանակվում են քաղաքապետի կողմից և ևս այդքանը Բրուքլին վարչական շրջանի ղեկավարի կողմից։ Խորհրդի մնացած 12 անդամներն ընտրվում են։
Զաարբրյուքեն
Զաարբրյուքեն (Saarbrücken), քաղաք Գերմանիայում, Սաար գետի ափին։ Սաար երկրի վարչական կենտրոնն է։ 1977 թվականի տվյալներով բնակչությունը կազմել է 201,6 հազար մարդ։ Միջազգային նշանակության տրանսպորտային հանգույց է, Սաարի ածխային ավազանի կենտրոնը։ Զարգացած է սև մետալուրգիան, ընդհանուր և տրանսպորտային մեքենաշինությունը, քիմիական, պոլիգրաֆ արդյունաբերությունը։ Կան սննդհամի և թեթև արդյունաբերության ձեռնարկություններ։ Ունի համալսարան, կոնսերվատորիա։ Տոնավաճառների կենտրոն է։
Ծանոթագրություններ
Կատեգորիա:Գերմանիայի քաղաքներ Կատեգորիա:Նախկին մայրաքաղաքներ Կատեգորիա:12-րդ դարի հիմնադրումներ
Սոսնոգորսկի մունիցիպալ շրջան
Սոսնոգորսկի մունիցիպալ շրջան (Муниципальное образование муниципального района «Сосногорск», Сӧснагорт), մունիցիպալ շրջան Ռուսաստանի Դաշնության Կոմի Հանրապետությունում։
Ստեղծվել է 1979 թվականին։ Վարչական կենտրոնը՝ Սոսնոգորսկ ։
Աշխարհագրություն
Շրջանի տարածքի մակերեսը կազմում է 16500 կմ²։
Բնակչություն
2007 թվականի մարդահամարի արդյունքներով շրջանում բնակվում էր 49790 մարդ։ Բնակչության խտությունը կազմում էր 3,02 մարդ/կմ²։
Արտաքին հղումներ
Կատեգորիա:Կոմի Հանրապետություն Կատեգորիա:Ռուսաստանի շրջաններ ըստ դաշնային սուբյեկտների
Գարդ լը Պոնտարու
Գարդ լը Պոնտարու (Gardes-le-Pontaroux), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 273 մարդ, բնակչության խտությունը` 20.53 մարդ/կմ²։ Բնակավայրը զբաղեցնում է 13.3 կմ² տարածք։
Աշխարհագրություն
Գտնվում է Փարիզ քաղաքից 410 կմ հարավ-արևմուտք, Պուատիե քաղաքից` 120 կմ հարավ, Անգուլեմ քաղաքից` 19 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 161 աշխատունակ (15-64 տարեկան) բնակիչ, որոնցից ակտիվ էին 114-ը, իսկ ոչ ակտիվները` 47։ Ակտիվության ցուցանիշը կազմում է 70,8 %։ 114 աշխատունակ մարդկանցից աշխատել է 109 անձ (58 տղամարդ և 51 կին)։ Գործազուրկ են եղել 5 անձ (0 տղամարդ և 5 կին)։ 47 անաշխատունակներից 8-ը եղել են աշակերտներ կամ ուսանողներ, 22-ը` թոշակառուներ, իսկ 17-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կուկիզ'15
Կուկիզ'15 (Kukiz'15), լեհական աջ քաղաքական կուսակցություն, որի առաջնորդն է հայտնի փանկ ռոք երաժիշտ Պավել Կուկիզը։ Կուսակցությունը պաշտոնապես գրանցված չէ Լեհաստանի քաղաքական կուսակցությունների ցանկում, քանի որ երկրում կուսակցությունների նկատմամբ իրականացվող ճնշման քաղաքականության դեմ պայքարի կողմնակից է ։
Պատմություն
Կուսակցությունն իրավաբանորեն ձևավորվել է 2015 թվականի հուլիսի 28-ին, սակայն Լեհաստանի քաղաքական կուսակցությունների ցանկում ընդգրկված չէ։ Կուսակցության առաջնորդն է դարձել ռոք երաժիշտ Պավել Կուկիզը, ով 2015 թվականին մասնակցել է Լեհաստանի նախագահի ընտրություններին և հավաքել ընտրողների ձայների ընդհանուր քանակի 21 %-ը՝ զբաղեցնելով երրորդ տեղը ։ Լեհաստանի նախագահական ու խորհրդարանական ընտրություններից առաջ Պավել Կուկիզն իր նախընտրական ծրագրի շրջանակներում խոստացել է, որ ինքը չեղյալ կհամարի համամասնական ընտրական համակարգն ու կվերադարձնի ընտրությունների այն կարգը, երբ յուրաքանչյուր շրջան ուներ մեկ մանդատ ։ Մեկ մանդատ ունեցող շրջանների հարցը ներառվել է 2015 թվականի սեպտեմբերին տեղի ունցած հանրաքվեում, սակայն վերջինս ճանաչվել է անվավեր։ 2015 թվականին Լեհաստանի Հանրապետության Սեյմի ընտրությունների ժամանակ «Կուկիզ'15» կուսակցությունը միացել է ծայրահեղ աջ «Ազգային շարժում» կուսակցությանը և նոր կազմավորվող Սեյմում ստացել 40 տեղ (դրանցից 5-ն զբաղեցրել են «Ազգային շարժում» կուսակցության ներկայացուցիչները) ։
Քաղաքական համոզմունքներ
2016 թվականի հունվարին «Կուկիզ'15» կուսակցության մի քանի պատգամավորներ հանդես եկան հայտարարությամբ, որ Մերձավոր Արևելքից եկած փախստականների մուտքը Լեհաստան թույլատրելու վերաբերյալ պիտի անցկացվի հանրաքվե. դրանով նրանք իրենց բողոքն էին հայտնում Եվրամիության այն որոշման դեմ, որով պարտադրվում էր թույլատրել արաբների ու աֆղանների մուտքը Լեհաստան։ Կուսակցության ներկայացուցիչների խոսքերով՝ նման որոշում կարող է ընդունել Լեհաստանի բնակչությունը, ոչ թե Եվրամիության ղեկավարությունը ։ 2016 թվականի փետրվարին «Կուկիզ'15» կուսակցության պատգամավորներն առաջարկել են Լեհաստանի և Ուկրաինայի սահմանին պատ կառուցել, որը թույլ չի տա փախստականներին անօրինաբար մուտք գործել երկիր ։
Ընտրազանգված
«Կուկիզ'15» կուսակցության հիմնական ընտրազանգվածը լեհ երիտասարդությունն է. Լեհաստանի նախագահի ընտրությունների ժամանակ Պավել Կուկիզի օգտին քվեարկած ընտրողների 42%-ը կազմել են 18-29 տարեկան անձինք ։
Արտաքին հղումներ
Կատեգորիա:Լեհաստանի կուսակցություններ
Վուկտիլի քաղաքային շրջան (Կոմի)
Վուկտիլ շրջան (Район Вуктыл, Вуктыл), մունիցիպալ շրջան Ռուսաստանի Դաշնության Կոմի Հանրապետությունում։
Չեսլավ Միլոշ
Չեսլավ Միլոշ (Czesław Miłosz [ˈt͡ʂɛswaf ˈmiwɔʂ], ), լեհ բանաստեղծ, թարգմանիչ, էսսեագիր։ 1980 թվականին դարձել է գրականության Նոբելյան մրցանակի դափնեկիր, արդարության ջատագով է։
Վուկտիլի քաղաքային շրջան (Կոմի)
Ստեղծվել է 1975 թվականին։ Վարչական կենտրոնը՝ Վուկտիլ ։
Չեսլավ Միլոշ
Վաղ տարիներ
Ծնվել է Շետենյախ Կովենսկի նահանգում։ Ավարտել է Ավգուստ Սիգիզմունդի անվան գիմնազիան Վիլնյուսում (1921-1929)։ Այնուհետև սովորել է Վիլնյուսի Ստեֆան Բատորիայի անվան համալսարանում նախ հումանիտար, ապա՝ իրավունքի և հասարակական գիտությունների ֆակուլտետում։ Մամուլում առաջին անգամ տպագրվել են նրա բանաստեղծությունները ուսանողական «Alma Mater Vilnensis» ամսագրում 1930 թվականին։ Բանաստեղծների «Ժագարի» Żagary խմբի հիմնադիրներից է։ 1934 թվականին Վիլնյուսի լեհ գրողների միությունը Միլոշին արժանացրել է մրցանակի։
Սելենա Ռոքի Մելոուն
Սելենա Ռոքի Մելոուն, ավստրալիացի նույնասեռական փոքրամասնության (ԼԳԲՏ) ակտիվիստ։ Համարվել է IngiLez լիդերների աջակցության խմբի (ILSG) համահիմնադիրներից և Open Doors երիտասարդական ծառայության ղեկավարը ։
Վուկտիլի քաղաքային շրջան (Կոմի)
Աշխարհագրություն
Շրջանի տարածքի մակերեսը կազմում է 22480 կմ²։
Չեսլավ Միլոշ
Վաղ տարիներ
Չեսլավ Միլոշը Փարիզում մի քանի անգամ հանդիպել է իր հեռավոր ազգական ֆրանսիացի բանաստեղծ Օսկար Միլոշի հետ։ 1935 թվականին աշխատել է Վիլնյուսի ռադիոյում, որտեղ մեկ տարի անց ազատվել է աշխատանքից ձախ հայացքների համար։ 1937 թվականին տեղափոխվում է Իտալիա, ապա՝ Վարշավա, որտեղ սկսում է աշխատել ռադիոյում։
Սելենա Ռոքի Մելոուն
Կարիերա
Ռոքին իր կարիերան սկսել է որպես աբորիգենների կապի սպա և  ԼԳԲՏ-ի  կապի սպա Քվինսլենդի ոստիկանությունում։ Ռոքին կապված էր նաև PFLAG, Dykes on Bikes, LGBTI Health Alliance և այլ համայնքային խմբերի հետ։
Վուկտիլի քաղաքային շրջան (Կոմի)
Արտաքին հղումներ
Կատեգորիա:Կոմի Հանրապետություն Կատեգորիա:Ռուսաստանի շրջաններ ըստ դաշնային սուբյեկտների
Չեսլավ Միլոշ
Երկրորդ համաշխարհային պատերազմ
1939 թվականի սեպտեմբերին Միլոշը՝ որպես ռադիոյի աշխատակից, մեկնում է ռազմաճակատ։ Երբ կարմիր բանակը Ռումինիայից մտնում է լեհական տարածք, բանաստեղծը մեկնում է Լիտվա և հաստատվում Վիլնյուսում։ Լիտվայի՝ ԽՍՀՄ կազմի մեջ մտնելուց հետո Միլոշը անօրինական ճանապարհով հատում է սահմանը և տեղափոխվում վարշավա, որտեղ ակտիվորեն մասնակցում է գրական կյանքին։ 1944 թվականի Վարշավյան ապստամբությունից հետո ապրում է Կրակովում մինչև աշխարհամարտի ավարտը։
Սելենա Ռոքի Մելոուն
Պարգևներ
Նա ստացել է մի շարք մրցանակներ լավագույն հասասարակական աշխատանքների համար Բրիսբենում կազմակերպված Queen Queen's Ball Awards մրցանակաբաշխության արարողությունների ընթացքում և Open Doors երիտասարդական ծառայության հետ կատարած լավագույն աշխատանքի համար, աշխատելով ԼԳԲՏԻ ռիսկի ենթակայության ներքո գտնվող երիտասարդների հետ ։
Չեսլավ Միլոշ
Ժողովրդական Լեհաստան
Լեհաստանում Չեսլավ Միլոշը եղել է գրական «Twórczość» ամսագրի խմբագիրը։ 1945-1951 թվականներին աշխատել է Լեհաստանի Ժողավրդական Հանրապետության արտաքին գործերի նախարարությունում։ 1951 թվականին Փարիզ գործուղվելուց հետո դիմում է ֆրանսիական իշխանություններին՝ քաղաքական ապաստան խնդրելով։
Սելենա Ռոքի Մելոուն
Ծանոթագրություններ
Կատեգորիա:Ավստրալիացի իրավապաշտպաններ Կատեգորիա:Ավստրալիացի հասարակական գործիչներ
Չեսլավ Միլոշ
Արտագաղթ
Փարիզում ապրել է մինչև 1960 թվականը՝ համագործակցելով Եժի Գեդրոյցի «Մշակույթ» թերթի հետ։ 1960 թվականին ամերիկյան երկու համալսարանների հրավերով մեկնել է ԱՄՆ և դարձել Բերկլիի՝ Կալիֆոռնիայի համալսարանի ալավոնական լեզուների և գրականության ամբիոնի պրոֆեսոր։ 1980 թվականին արժանացել է գրականության Նոբելյան մրցանակի։ 1989 թվականին պարգևատրվել է ԱՄՆ արվեստի բնագավառի ազգային շքանշանով։
Հրեական ազգային Յադ վա Շեմ կենտրոնի կողմից Միլոշը հռչակվել է աշխարհի արդարակյաց՝ Հոլոքոսթի ժամանակ հրեաներին ցուցաբերած աջակցության համար։ Նրա եղբայր Անժեյ Միլոշը (1917-2002) Երկրորդ համաշխարհայինի տարիներին ապրել է Վիլնյուսում և օգնել է հրեաներին այնտեղից տեղափոխվել Վարշավա։ Բացի դրանից՝ Միլոշը, գրելով հանրության մեջ լայն ճանաչում գտած «Campo di Fiori» բանաստեղծությունը, լեհական մշակույթի առաջին գործիչներից էր, որ արձագանքեց Վարշավայի գետտոյի 1943 թվականի ապստամբությանը։
1993 թվականին Միլոշը վերջնականապես տեղափոխվել է Լեհաստան։ Պարգևատրվել է գրական մի շարք մրցանակներով, 1994 թվականին ստացել է Սպիտակ արծվի շքանշան։
Անկախ Լիտվայում դարձել է գրողների միության պատվավոր անդամ, Կեդայնյայի պատվավոր քաղաքացի։
Ժամանակակից ճարտարապետների միավորում
Ժամանակակից ճարտարապետների միավորում, հասարակական կազմակերպություն, հիմնադրվել է 1925 թվականին, Արվեստի ձախ ճակատ կազմակերպության կողմից։ Հանդես է եկել կոնստրուկտիվիզմի և ֆունկցիոնալիզմի կոչերով։ Քարոզել է նոր կոնստրուկցիաների և նյութերի օգտագործումը, շինարարության տիպականացումն ու ինդուստրացումը։